
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A   NR. 115
                                                               din 25 iunie 2020
privind demararea Proiectului Reabilitarea Termică a Blocurilor de Locuințe din Municipiul Sighișoara
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 10.875/05.05.2020 şi la Consiliul Local Sighișoara cu nr. 12.134/21.05.2020, de referatul de aprobare, înregistrat cu nr. 14.438/18.06.2020, al grupului de consilieri locali ai Partidului Uniunea Independentă pentru Sighișoara (U.I.P.S.), în calitate de iniţiatori, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere:
-  Programul Operațional Regional (POR) 2014 - 2020;

- O.U.G. nr. 64/2009 privind gestionarea financiară a instrumentelor structurale și utilizarea acestora pentru obiectivul convergență, cu modificările și completările ulterioare;

             - Hotărârea Consiliului Local al Municipiului Sighișoara nr. 140/2014 privind însuşirea şi aprobarea Strategiei de dezvoltare locală a municipiului Sighişoara pentru perioada 2014 – 2020, cu referire la domeniul eficienței energetice de reducere a consumului de energie și a emisiei de CO2 pentru blocurile de locuințe din Municipiul Sighișoara;

În conformitate cu prevederile art. 4 și art. 44 alin. (1) din Legea nr. 273/2006 privind finanțele publice locale, cu modificările și completările ulterioare;
Potrivit dispozițiilor Ordonanței de Urgență a Guvernului României nr. 18/2009 privind creșterea performanței energetice a blocurilor de locuințe și a Normelor metodologice de aplicare a acesteia, cu modificările și completările ulterioare;

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
            Văzând prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate comun al Serviciului Tehnic, Investiții - Urmărire Contracte, Monitorizare Servicii de Utilități Publice și al A.M.E.S., înregistrat cu nr. 14.271/17.06.2020, prin care se propune aprobarea demarării Proiectului Reabilitarea Termică a Blocurilor de Locuințe din Municipiul Sighișoara;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c” și ,,dˮ, alin. (6) lit. „b”, alin. (14), art. 139 alin. (1), alin. (3) şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                                           H O T Ă R Ă Ş T E:

Art. 1. Se aprobă demararea proiectului local multi-anual ,,Reabilitarea Termică a Blocurilor de Locuințe”, în vederea creșterii eficienței termice a locuințelor din Municipiul Sighișoara. 
Art. 2. Finanțarea documentației tehnico-economice pentru realizarea proiectului se va realiza din fondurile proprii ale Municipiului Sighișoara.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Generală Arhitect Șef, Direcţia Administrarea Patrimoniului, Serviciul Tehnic, Investiții - Urmărire Contracte, Monitorizare Servicii de Utilități Publice, Biroul Buget, Contabilitate, Salarizare – Direcția Economică din cadrul Municipiului Sighişoara, A.M.E.S. și asociațiile de proprietari/locatari.
Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

            Toth Tivadar        
                                Contrasemnează pentru legalitate
                                                                                     SECRETARUL GENERAL al municipiului,

               Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  1 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  2 ex. Serviciul Tehnic, Investiții - Urmărire Contracte, Monitorizare Servicii de Utilități Publice;

  1 ex. Biroul Achiziţii, Accesare Fonduri Europene şi Management Proiecte;

  2 ex. A.M.E.S.

  1 ex. asociațiile de proprietari/locatari.
15 ex.

B.A. 

